Suositus neuvoston päätös Koskien jäsenvaltioiden äänestystä Euroopan neuvoston toimivaltaisissa yksiköissä Euroopan yhteisön puolesta vakuutustarkoituksiin kerättävien ja käsiteltävien henkilötietojen suojaa koskevan suositusluonnoksen hyväksymisen ja suosituksen perusteluosan julkaisuluvan puolesta /* SEK/2002/0280 lopull. */





Suositus NEUVOSTON PÄÄTÖS Koskien jäsenvaltioiden äänestystä Euroopan neuvoston toimivaltaisissa yksiköissä Euroopan yhteisön puolesta vakuutustarkoituksiin kerättävien ja käsiteltävien henkilötietojen suojaa koskevan suositusluonnoksen hyväksymisen ja suosituksen perusteluosan julkaisuluvan puolesta (komission esittämä) 1. Euroopan unionin neuvosto on valtuuttanut 6 päivänä heinäkuuta 1998 tehdyllä päätöksellä komission, tämän omasta suosituksesta, neuvottelemaan Euroopan neuvoston toimivaltaisten yksikköjen kanssa vakuutustarkoituksiin kerättävien ja käsiteltävien henkilötietojen suojaa koskevasta suosituksesta Euroopan yhteisön puolesta sen toimivaltuuksien rajoissa. Komissiolle annettiin tehtäväksi neuvottelujen yhteydessä kuulla neuvoston asiantuntijaryhmää. 2. Neuvoston päätökseen kuuluivat myös neuvotteluohjeet. Niiden tavoitteena oli varmistaa, että kyseinen Euroopan neuvoston suositus olisi yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24. lokakuuta 1995 annetun Euroopan parlamentin ja neuvoston direktiivin 95/46/EY mukainen [1]. Neuvosto oli tässä yhteydessä pyytänyt komissiota kiinnittämään erityistä huomiota niihin suosituksen säännöksiin, jotka koskevat arkaluonteisten tietojen erityissuojaa, henkilölle tietojen käsittelystä annettavia tietoja sekä tarvittavia takuita, henkilön oikeutta saada tutustua häntä koskeviin tietoihin sekä automatisoiduista yksittäispäätöksistä. [1] EYVL L 281, 23.11.1995, s. 31. 3. Neuvotteluja on käyty Euroopan neuvoston Tietosuojaa käsittelevässä hankeryhmässä (CJ-PD). Suosituksessa ja sen perusteluosassa otetaan huomioon yhteisön kannat, jotka komissio esitti Euroopan neuvoston kanssa pidettyjen koordinaatiokokousten jälkeen. Euroopan unionin jäsenvaltiot äänestivät tämän jälkeen 9-13. lokakuuta 2000 pidetyssä CJ-PD:n kokouksessa asiakirjojen puolesta, ja ne hyväksyttiin yksimielisesti. 4. Euroopan neuvoston oikeudellisten asioiden yhteistyökomitean (CD-CJ) 31. toukokuuta 2001 pitämässä kokouksessa suositusluonnos ja sen perusteluosa hyväksyttiin yksimielisesti. 5. Vakuutustarkoituksiin kerättävien ja käsiteltävien henkilötietojen suojaa koskeva suositusluonnos ja sen perusteluosa ovat tämän suosituksen liitteinä. 6. Komissio katsoo, että Vakuutustarkoituksiin kerättävien ja käsiteltävien henkilötietojen suojaa koskeva suositusluonnos vastaa neuvoston antamia neuvotteluohjeita. 7. Suositusluonnos ja sen perusteluosa toimitetaan lähiaikoina Euroopan neuvoston ministerikomitealle, joka tutkii asiakirjat. Komiteaa on pyydetty hyväksymään suositusluonnos ja antamaan sen perusteluosalle julkaisulupa. 8. Ottaen huomioon, että komissio ei voi tehdä päätöstä yhteisön puolesta Euroopan neuvoston ministerikomiteassa ja että on tärkeää noudattaa yhteisön toimivaltaan liittyviä rajoituksia, komissio suosittelee neuvostolle, että jäsenvaltiot äänestävät yksimielisesti ja yhteisön puolesta Vakuutustarkoituksiin kerättävien ja käsiteltävien henkilötietojen suojaa koskevan suositusluonnoksen hyväksymisen puolesta sekä sen puolesta, että suosituksen perusteluosalle annettaisiin julkaisulupa, siinä muodossa kuin se on edellä mainitussa asiakirjassa, jonka Euroopan oikeudellisten asioiden yhteistyökomitea on hyväksynyt. LIITE Vakuutustarkoituksiin kerättävien ja käsiteltävien henkilötietojen suojaa koskeva suositusluonnos ja perusteluosa (asiakirjat ovat saatavilla ainoastaan Euroopan neuvoston virallisilla kielillä: englanti, ranska) (KOMISSION YKSIKÖIDEN VALMISTELUASIAKIRJA : SEK(2002)273)